open-index/open-wikipedia-markdown huggingface dataset:
Arvu

Un **arvu** es una pranta, de tallu leñosu, que se ramifica a cierta artura del suelu. El términu hazi referencia abitualmenti a aquellas prantas cuya artura supera un determinau límiti ena maures, diferenti sigún las huentis: dus metrus, tris metrus, cincu metrus​ o los seis metrus. Amás, produzin ramas segundarias ñuevas ca añu, que partin dun únicu troncu, con crara dominanzia apical,​ dandu lugal a una nueva copa separa del suelu. Argunus utoris establezin un mínimu de 10 cm de diámetru nel troncu (la longitu dela circunferencia sería de unus 30 cm).​ Las prantas leñosas que nu reúnin estas caraterísticas pol tenel varius troncus o pol sel de pequeñu tamañu son consideras arbustus.

Los arvus presentan una mayol longitu que otrus tipus de prantas. Ciertas espezis de vegetalis (cumu las secuoyas) puein superal los 100 m de artura, i llegal a vivil duranti milis de añus.​ Los arvus ain existiu endi hazi 370 millonis de añus. Se estima que ain pocu más de 3 billonis de arvus maúrus nel mundu.

Los arvus son un importanti componenti del paisaji natural ebiu a que previenin la erosión i propolzionan un ecosistema protegiu delas inclemencias del tiempu en su follaji i pol abaju del. Tamién desempeñan un papel importanti a la ora de produzil ossígenu i reduzil el dióssiu de carbonu ena atmósfera, asín cumu moeral las temperaturas nel suelu. Tamien, son elementus nel paisajismu i la agricoltura, tantu pol el su atrativu aspetu cumu pol el su produción de frutus en uertus de frutalis cumu el mançanu. La maera delos arvus es un material de construción, asín cumu una huenti de energía primaria en muchus paísis que se desarrollan. Los arvus desempeñan tamién un importanti papel en muchas mitologías del mundu.
Práticu

Se denominan **práticus** a los materialis constituius pol una varieda de compuestus orgánicus, sintéticus o semisintéticus, que tinin la propieda de sel maleablis i pol tantu puein sel moldeaus en objetus sólius de divelsas hormas. Esta propieda confieri a los práticus una gran varieda de aplicacionis.​ El su nombri dimana dela prasticida, una propieda delos materialis, que se refieri a la capacida de dehormalsi sin llegal a rompelsi.

Los práticus son típicamenti polímerus de artu pesu moleculal de moléculas orgánicas. Gastalmenti se sintetizan a partil de dimanaus químicus del petroliu (petroquímicus). Sin embargu, tamién existin, en menol meyia, práticus dimanaus de huentis renovablis, talis cumu el áceu poliláticu. Tamién ai práticos dimanaus del armidón​ i de origin baterianu cumu los polihidroxialcanoatus.

Los práticus dimanaus de petroquímicus son de fácil habricación i los sus costus son mu bajus. Pol ellu, sus aplicacionis son múltiplis i en divelsas escalas. Más dun terciu delos práticus tantu en Estaus Unius cumu en Uropa se gastan en produtus deshechablis, talis cumu envasis, utensilius pa alimentación i bolsas de basura​. Amás, los práticus se gastan en eificación i construcionis, movilida i transporti, dispositivus elétricus i eletrónicus, agricoltura, atención sanitaria i en otrus rubrus. Los tipus más importanti de práticus gastaus nel comerciu uropeu son el polietilenu (PE), polipropilenu (PP), poliestirenu (PS), policloruru de vinilu (PVC), tereftalatu de polietilenu (PET) i poliuretanu (PU).
Petroliu

El **petroliu** (del griegu: πετρέλαιον, lit. «aceiti de roca») es una mescla de compuestus orgánicus, prencipalmenti idrocarburus insolublis en áugua. Tamién es conociu cumu oru nigru, petroliu crú o simplementi crú.

Se produzi nel interiol dela Tierra, pol transhormación de la materia orgánica acumula en borrundangus del pasau geológicu i puei acumulalsi en trampas geológicas naturalis, de ondi se extrai meyianti la perhoración de poçus.

En condicionis normalis de presión i temperatura es un líquiu bituminosu que puei presental gran variación en divelsus parámetrus cumu colol i viscosida (endi amarillentus i pocu viscosus cumu la gasolina hata líquius nigrus tan viscosus que apenas fruyin), densida (entri 0,66 g/ml y 0,9785 g/ml), capacida calorífica, etc. Estas variacionis se evin a la diversida de concentrazionis delos idrocarburus que componin la mescla, estu hazi que el petroliu de ca poçu o huenti sea destintu de otru.

Es un recursu no renovabli i oguañu tamién es la prencipal huenti de energía i materia prima pala generación duna gran varieda de dimanaus, entri los que se incluyin la mayoría delos práticus. El petroliu líquiu puei presentalsi asociau a capas de gas natural, en yazimientus que ain estau enterraus duranti millonis de añus, cubiertus polos estratus superioris de la corteça terrestri.

Ebiu a la su importancia fundamental cumu materia prima, la venta del petroliu i los sus dimanaus es un pilal fundamental del mercau mundial i la pulítica exteriol de varius paísis.

Enos Estaus Unius, es común meil los volúmis de petroliu líquiu en barrilis (de 42 galonis estauniensis, equivalenti a 158,987 litrus), i los volúmis de gas en piis cúbicus (equivalenti a 28,317 litrus); en otras regionis ambus volúmis se midin en metrus cúbicus.
ARN

El **áceu ribonucleicu** (ARN o RNA) es un áceu nucleicu hormau pol una caena de ribonucleótius. ​Está presenti tantu enas células procariotas cumu enas eucariotas i es el únicu material genéticu de ciertus virus (los virus ARN).

El ARN se puei definil cumu la molécula horma pol una caena simpli de ribonucleótius, cá unu de ellus hormau pol ribosa, un fosfatu i una delas quatru basis nitrogenas (adenina, guanina, citosina i uracilu). El ARN celulal es lineal i monocatenariu (de una sola caena), peru nel genoma de argunus virus es de dobli hebra.

Enos organismus celularis desempeña divelsas huncionis. Es la molécula que dirigi las etapas intermeias dela síntesis proteica; el ADN nu puei atual solu, i se vali del ARN pa transferil esta enhormación vital duranti la síntesis de proteínas (produción delas proteínas que nezesita la célula pa sus actividais i el su desarrollu). Varius tipus de ARN regulan la expresión génica, mentris que otrus tinin activida catalítica. El ARN es muchu más versátil que el ADN.
Líquiu

El **líquiu** es un estau de agregación dela materia en horma de fluiu artamenti incompresibli, lo que significa que su volumi es quasi constanti en un rangu grandi de presión. Es el únicu estau con un volumi definiu, peru nu con horma fija. Un líquiu está hormau pol pequeñas partículas vibrantis dela materia, cumu los átimus i las moléculas, unias pol enlacis intermolecularis. El áugua es, el líquiu más común ena Tierra i el más abundanti. ​Cumu un gas, un líquiu es capas de fruil i tomal la horma dun rezipienti. A diferenzia dun gas, un líquiu nu se despelsa pa llenal ca espaciu dun conteneol, peru si mantien una densida constanti. Una caraterística destintiva del estau líquiu es la tensión superficial, dandu lugal a fenómenus umetantis.
Sóliu

Un **cuelpu sóliu** (del latín solĭdus) es unu delos quatru estaus de agregación dela materia más conozius i observablis siendu los otrus gas, líquiu, prasma. Se caracteriça polque oponi resistencia a chambus de horma i de volumi. Las sus partículas se alcuentran huntas i corretamenti ordenas. Las moléculas dun sóliu tinin una gran coesión i adotan hormas bien definias. Existin varias diciplinas que estudian los sólius:

La física del estau sóliu estudia de manera experimental i teórica la materia condensa, es izil, de líquius i sólius que contengan más de 1019 átimus en contatu entri sí.​ La mecánica de sólius deformablis estudia propiedais microscópicas endi la perspetiva dela mecánica de meyius continus cumu tensión, dehormación i magnituis termodinámicas i inora la estrutura atómica interna polque pa ciertu tipu de probremas esta nu es relevanti.
La céncia de materialis se ocupa prencipalmenti de propiedais delos sólius cumu estrutura i transhormacionis de fasi.
La química del estau sóliu se especialiça ena síntesis de ñuevus materialis.
Manteniendu constanti la presión a baja temperatura los cuelpus se presentan en horma sólia i alcuentrándosi entrelaçaus hormandu generalmenti estruturas cristalinas. Estu confieri al cuelpu la capacida de aguantal huerças sin dehormación aparenti.

El sóliu más ligeru conociu es un material artificial, el aerogel con una densidad de 3 mg/cm³ o 3 kg/m³, el vidriu, que tien una densida de 1,9 g/cm³, mentris que el más densu es un metal, el osmiu (Os), que tien una densida de 22,6 g/cm³.
Gas

Se denomina **gas** al estau de agregación dela materia nel qual, baju ciertas condicionis de temperatura i presión, sus moléculas enteracionan débilmenti entri sí, sin hormal enlacis molecularis, adotandu la horma i el volumi del rezipienti que las contien i tendiendu a separalsi, estu es, expandilsi, tou lo posibli pol la su arta concentración de energía cinética. Los gasis son fruius artamenti compresiblis, que experimentan grandis chambus de densida con la presión i la temperatura.

Las moléculas que constituyin un gas quasi nu son atraías unas pol otras, polo que se muevin nel vazíu a gran velocida i mu separas unas de otras, explicandu asín las propiedais.

Las moléculas dun gas se alcuentran pláticamenti libris, de modu que son capazis de destribuilsi pol tou el espaciu nel qual son contenius. Las huerças gravitatorias i de atración entri las moléculas son despreziablis, en comparación con la velocida a la que se muevin sus moléculas.

Los gasis ocupan completamenti el volumi del rezipienti que los contien. Los gasis no tinin horma definia, adotandu la delos rezipientis que las contien. Puein comprimilsi fácilmenti, ebiu a que existin enormis espacius vacíus entri unas moléculas i otras. Las sus partículas se alcuentran en un estau quasi libri.
A temperatura i presión ambientalis los gasis puein sel elementus cumu el idrógenu, el ossígenu, el nitrógenu, el cloru, el flúol i los gasis noblis, compuestus cumu el dióssiu de carbonu o el propanu, o mesclas cumu el airi.

Los vaporis i el prasma compartin propiedais con los gasis i puein hormal mesclas homogéneas, pol ejemplu vapol de áugua i airi, en conjuntu son conozius cumu cuelpus gaseosus, estau gaseosu​ o fasi gaseosa.
Máquina

Una **máquina** es una herramienta que contien una o más partis que gasta la energía pa lleval a cabu una ación destina. Las máquinas están normalmenti alimentas pol meyius mecánicus, químicus, térmicus o eletricus i con frecuencia están motorizas. Estóricamenti, una herramienta elétrica tamién nezesita partis móvilis pa crasifical cumu una máquina. Sin embargu, el advenimientu dela eletrónica llevu al desarrollu de herramientas electricas sin partis que se consideren elementus en movimientu.

Una máquina simpli es un dispositivu que transhorma la direción o la magnitu duna huerça, enque tamién existi un gran númiru de máquinas más complejas, cumu pol ejemplu veículus, sistemas electrónicus, máquinas molecularis, ordenaoris, televisoris, radius, etc.

Se denomina máquinaria al conhuntu de máquinas que se aplican pa un mesmu fin i al mecanismu que da movimientu a un dispositivu.

## Tipus

A continuación se enumeran los diferentis tipus de máquinas:

## Huentis
Sedi

La **sedi** es el ansia pol bebel líquius, causau pol el instintu fásicu de umanus o animalis pa bebel. Es un mecanismu esencial de regulación del conteniu de áugua nel cuelpu i unu delos primerus síntomas de desidratación. Se produzi pol una carenzia de idratación o pol un aumentu dela concentración de salis mineralis.

Si el volumi de áugua del cuelpu baja dun ciertu umbral o la concentración osmótica es demasiau arta, el cerebru induci la sedi. Si la desidratación continúa, se puein original una gran cantida de probremas; los más comúnmenti asociaus son probremas neurológicus i probremas renalis.

La sedi excesiva, conocia cumu polidipsia, huntu con la diuresis excesiva, conocia cumu poliuria, puei sel un síntoma de diabetis.

Ain receptoris i otrus sistemas nel cuelpu que puein detetal una desminución del volumi de áugua o un aumentu dela presión osmótica. Son estímulus al sistema nerviosu central quandu el procesamientu central tien güena suerti. Argunas huentis​ destinguin polo tantu entri "sedi extracelulal" i "sedi intracelulal". Mentris que la sedi extracelulal es sedi genera pol un aminoramientu del volumi, la sedi intracelulal es sedi genera pol el aumentu dela concentración osmótica. Sin embargu, el ansia en sí mesma es argu generau pol el procesamientu nel cerebru, sin importal cumu es deteta.
Cabeça

La **cabeça** es la parti superiol del cuelpu i superiol o anteriol de muchus animalis, ondi se alcuentran argunus órganus delos sentius i el cerebru: el cuelpu umanu está hormau pol cabeça, troncu i extremidais. La cabeça (o "testa", que puei sel o bien la cabeza en sí o la frenti), dun animal, es la parti anteriol del cuelpu que contien la boca, el cerebru i varius órganus sensorialis (generalmenti órganus de visión, audición, olfatu i gustu). El máximu grau de cefalización se da enos artrópodus (sobri tou insetus) i enos vertebraus; en estus animalis, la cabeça está netamenti diferenzia del restu del cuelpu i provista de órganus sensorialis mu eficientis.

Los uesus dela cabeça ósea se organizan en dus grupus craramenti diferenziaus: craniu i cara:

Cranio: protegi el encéfalu, i aloja el oíu.
Cara: en ella residi el aparatu dela masticación (mandíbulas, dientis, músculos masticaoris).
Amás, en ella se fijan los músculus dela mímica i se alojan órganus delos sentius o los sus anexus: ojus, fosas nasalis, luengua. A su vezi, craniu i cara están hormaus pol divelsus uesus, tous ellus paris, exceptu quatru: tres del craniu (frontal, etmoidi, occipital), i unu dela cara (vómel).
Robot

Un **robot** es una entida virtual o mecánica artificial. En la plática, estu es polo general un sistema eletrumecánicu que, pol la su apariencia o los sus movimientus, ofrezi la sensación de habel un propósitu propiu. La endependencia crea en sus movimientus hai que sus acionis sean la raçón dun estudiu raçonabli i profundu nel área dela cencia i tenología. La parabra robot puei referilsi tantu a mecanismus físicus cumu a sistemas virtualis de software, anque sueli aludilsi a los segundus con el términu de bots.

Nu ain un consensu sobri qué máquinas puein sel consideras robots, peru sí existi un acuerdu general entri los expertus i el púbricu sobri que los robots tiendin a hazel parti o tou lo que sigui: movelsi, hazel huncional un braçu mecánicu, sentil i manipulal el su entornu i mostral un comportamientu inteligenti, especialmenti si esi comportamientu imita al delos umanus o a otrus animalis. Oguañu podría consideralsi que un robot es un ordenaol con la capacida i el propósitu de movimientu que en general es capas de desarrollal múltiplis tareas de manera flexibli sigún la su programación; asín que podría diferencialsi de argún electrudomésticu específicu.

Anque las estórias sobri ayudantis i acompañantis artificialis, asín cumu los ententus de crearlus, tinin una larga estória, las máquinas totalmenti autónomas nu aparecierun hata el sigru XX. El primel robot programabli i dirigiu de horma digital, el Unimate, hue instalau en 1961 pa levantal pieças calientis de metal duna máquina de tinti i colocarlas.

Los robots domésticus pa la limpieça i mantenimientu del fogal son ca vezi más comunis. Nu obstanti, existi una cierta ansieda sobri el impatu económicu dela automatización i la amenaça del armamentu robóticu, una ansieda que se ve refleja nel retratu a menudu perversu i malvau de robots presentis en obras dela coltura populal. Comparaus con los sus colegas de fición, los robots realis siguen siendu limitaus.

## Huentis
Movimientu

En mecánica y física, el movimientu es un chambu dela posición dun cuelpu a lo largu del tiempu respetu dun sistema de referencia.

El estudiu del movimientu se puei realiçal a travis dela cinemática o a travis dela dinámica. En hunción dela eleción del sistema de referencia quedarán definias las ecuacionis del movimientu, ecuacionis que determinarán la posición, la velocidá i la aceleración del cuelpu en ca instanti de tiempu. Tou movimientu puei representalsi i estudialsi meyianti gráficas. Las más abitualis son las que representan el espaciu, la velocidá o la aceleración en hunción del tiempu.

## Huentis
Trasporti

El **trasporti** (tamién mentau **porti** o **porteu**) es la movición de genti i bienis dun lugal a otru. La parabra trasporti vieni del latín trans ("a traves") i porte ("lleval"). Las particularidais delos meyus de trasporti se hundamentan enas ténicas pa conseguil los sus ojetivus, que sonin la movición de cargas o de pressonas dun lugal a otru nunas condicionis determinás. Pa ellu se gastan deferentis tipus de trasportis, fácimenti crassificablis por separau, atendiendu alos deferentis tipus d'elementus que las componin en términus de calli, vículu i pranta motrís. Los vículus que se muevin polas redis de trasporti encrúin los utomóvilis, las becicletas, los otobusis, los cambionis, las pressonas, los alicóterus i los avionis. Las operacionis tratan la manera en que se gastan los vículus i los procedimientus especificaus pa esti fin encrúin la financiación, los aspetus legalis i las políticas. Ena endustria del trasporti, las operacionis i la propiedá dela infraestrutura puein sel púbricas o privás, según el país i el meyu de trasporti.

## Referencias
Endustria

La **endustria** es la activida que tien cumu finalida de transhormal las materias primas en produtus elaboraus o semielaboraus gastandu una huenti de energía. Amás de materialis, pa el su desarrollu la endustria nezesita maquinaria i recursus umanus organiçaus abitualmenti en empresas pol la su especialiçación laboral. Existin diferentis crasis de endustrias en virtu del propósitu éticu fundacional dela su activida (ecológicas: fundamentus ecologistas) i tipus que la demarcan en ámbitus setorialis sigún sean los produtus que habrican. Pol ejemplu, la endustria alimentaria se deica a la elaboración de produtus destinaus a la alimentación, cumu el quesu, los embutius, las conservas, etc.

## Huentis
Kruševac

**Kruševac** (en serbiu cirílicu: **Крушевац**) es una ciá en Sérbia, nel suleste de Belgradu, que tien una puebración de 58.745 abitantis, sigún el censu de 2011.

## Atijus
Thiago Lacerda

**Thiago Ribeiro Lacerda** (Manaus, 19 eneru de 1978) es un atol brasileño. 

## Atijus
* Thiago Lacerda - IMDB
Metru

El **metru** (símbolu: m)​ es la unidá coerenti de longol del Sistema Enternacional de Unidais. Se defini cumu la destancia que recorri la lus nel vacíu en un intervalu de 1/299 792 458 s. La parabra metru provieni del términu griegu μέτρον (metron), que significa ‘meyia’. Hue gasta en Francia con el nombri de "mètre" pa designal al patrón de meyia de longol.

Los múltiplus i divisionis más gastus del metru son los que vienin abaju:

* miriámetru (mam) = 10000 m
* quilómetru (km) = 1000 m
* hectómetru (hm) = 100 m
* decámetru (dam) = 10 m 
* decímetru (dm) = 10-1 m (1 décima de m)
* centímetru (cm) = 10-2 m (1 centésima de m)
* milímetru (mm) = 10-3 m (1 milésima de m)
* micrómetru (µm) = 10-6 m (1 millonésima de m)
* nanómetru (nm) = 10-9 m (1 milmillonésima de m)
* picómetru (pm) = 10-12 m (1 billonésima de m)
* femtómetru (fm) = 10-15 m (1 milbillonésima de m)

## Huentis
Meyición

La **meyición** es un procesu fásicu dela cencia que se basa en comparal una unida de meyia selecciona con el objetu o fenómenu cuya magnitu física que se desea medil, pa averigual quantas vezis la unida está contenia en esa magnitu.

## Huentis
Avión

Un **avión** es un aerodinu de ala fija o aeronavi con mayol densida que el airi, dotau de alas i un espaciu de carga i capas de volal impulsau pol nengunu, unu o más motoris. Los aeroplanus incluyen a los monoplanus, los biplanus i los triplanus. Los aeroplanus sin motol se denominan planeadoris o velerus i ain siu gastaus endi los inicius dela aviación, pa la llama aviación deportiva i inclusu pa el transporti de tropas duranti la Segundera Guerra Mundial.

Sigún la definición dela OACI, es un «aerodinu propulsau pol motol, que ebi la su sustentación en vuelu prencipalmenti a reacionis aerodinámicas ejercias sobri superficis que permanecin fijas en determinas condicionis de vuelu».

Puein crasificalsi pol el su gastu comu avionis civilis (que puein sel de carga, transporti de pasajerus, entrenamientu, sanitarius, contra incendius, privaus, etc.) i avionis militaris (carga, transporti de tropas, caças, bombarderis, de reconocimientu o espías, de reabastecimientu en vuelu, etc.).

Tamién puein crasificalsi en hunción dela su pranta motriz: avionis propulsaus pol motoris a pistón, motoris a reación (turbureactol, turburreactol de dobli fluju, turbuélice, etc.) o propulsoris (coetis).

El su prencipiu de huncionamientu se basa ena huerça aerodinámica que se genera sobri las alas, en sentiu ascendenti llama sustentación. Esta se origina pola diferenzia de presionis entri la parti superiol i inferiol del ala, producia pola horma del perfil alal.
Abel Azcona

**Abel Azcona** (Mairil, 1 de abril 1988) escultol, pintol, escrebior i poeta español.

## Obra

### Novelas
* *Los Pequeños Brotes* (2019)
* *El Caminante y el Ágora* (2020)

### Ensayu
* *El performance como herramienta terapeútica y pedagógica* (2013)
* *Ensayos de arte contemporáneo. Plataforma de Arte Contemporáneo* (2017)
* *Artistas de mierda* (2017)
* *Teoría del performance art* (2018)
* *Práctica del performance art* (2018)
* *El cielo en movimiento* (2015). 
* *Terrorismo de autor* (2017)
* *Libertad de excepción* (2018)
* *Acto de desobediencia* (2019)
* *España os pide perdón* (2020)
Bellota

La **billota** (del árabi *ballūta*, anzina) es un frutu caraterísticu delas especis del géneru *Quercus* (fam. Fagaceae).

Endrentu d'esti géneru, ain numerosas especis que dan billotas como el robri, la anzina, l'alcornoqui, el quexigu i el meloju. Essus frutus son los preferíus delas ardillas.
Achiperri

Una **achiperri** es un ojetu lavorau col fin de facilital el gastu duna tarea mecánica que requieri duna apricación correta de nirgía (sempri i quandu se palri d'achiperri material).

El términu achiperri, en sentiu estritu, se gasta pa referil-si a estrumentus resestentis (hechus de deferentis materialis, peru al prencipiu se materialiçavan en hierru comu sugieri la su etimología), avíus pa hazel trebajus mecánicus que requierin la apricación duna cierta huerça física.

Ogañu la parabra achiperri abarca una ampria gama de concetus i deferentis atividais (endi las achiperris manualis hata las enhormáticas), peru sempri baxu la idea de qu'el términu achiperri se gasta pa facilital la realiçación duna ativida cualquiera.
Açuca

Se denomina **açuca** nel gastu más extendiu dela parabra, a la sacarosa, cuya hormula química es (C12H22O11), también llama «açuca común» o «açuca de mesa».

La sacarosa es un disacáriu hormau pol una molécula de glucosa i una de frutosa, que se obtieni principalmenti de la caña de açuca o dela remolacha. El 27 % dela produción total mundial se realiça a partil dela remolacha i el 73 % a partil de la caña de açuca.

La sacarosa se alcuentra en toas las prantas i en cantidais apreciablis en otras prantas destintas dela caña de açuca o la remolacha, cumu el sorgi i el arci açucareru.

En ámbitus endustrialis se gasta la parabra açuca o açucaris pa designal los diferentis monosacárius i disacárius, que generalmenti tinin sabol duci, anque pol extensión se refieri a tous los idratus de carbonu.

Hundi a los 160 °C i calenta a 210 °C se transhorma en una masa de colol pardu denomina caramelu, gasta ena elaboración de ducis o pastelis, asín cumu pa la saborización i coloración de líquius.​

Si se calienta pol incima de 145 °C en presencia de compuestus aminu (NH2), dimanaus pol ejemplu de proteínas, tien lugal el compleju sistema de reacionis de Maillard, que genera coloris, oloris i saboria generalmenti apeteciblis i tamién pequeñas cantidais de compuestus indeseablis.

El açuca es una emportanti huenti de calorías ena dieta alimenticia moderna, peru es frecuentementi asocia a calorías vacías, ebiu a la completa ausencia de vitaminas i mineralis.

En alimentus endustrialiçaus el porcentaji de açuca puei llegal al 80 %.2​ La Organiçación Mundial dela Salú recomienda que el açuca nu superi el 10 % delas calorías diarias consumias.
Parabra

Una **parabra** (del latín parabŏla)​ es ca unu delos segmentus limitaus pol delimitaoris ena caena palrada, escrita o pol señas, que puei aparecel en otras posicionis i que está dotau duna hunción. Es una unida dela luenga que resulta mu fácil de identifical, tantu ena palra, enas señas, cumu ena escreviura.

Lingüísticamenti, el concetu de parabra es muchu más probremáticu delo que la definición anteriol sugieri. En efetu, determinal qué constitui fonéticamenti o morfosintácticamenti una parabra es un probrema abiertu; asín pol ejemplu, huntu a los morfemas ligaus i las parabras léxicas existin los clíticus cuyu estatus de parabra es discutiu. Ena caena palra ordinariamenti no existin pausas i la prosodia es un fatol clavi pa que el oyenti perciba la segmentación de parabras de ca frasi.

La rama dela lingüistica que estudia la composición i estrutura interna delas parabras es la morfología. La parabra puei dividilse en otras unidais menoris que tamién tinin significau, los morfemas, que son unidais lingüísticas más pequeñas con significau. De la mesma manera, los morfemas se puein dividil en otras unidais aún menoris, cumu los fonemas, peru que nu tinin significau.

Ena palra i ena escreviura se combinan unas parabras con otras, hormandu unidais mayoris i complejas denominas grupus sintáticus, talis cumu los sintagmas, peru aún se puei amplial más alcançandu las oracionis i el discursu.
Duci

El **duci** es unu delos cincu saboris fásicus i delos únicus que es aceptau de manera global pol toas las colturas i etenias dela tierra cumu unu delos saboris más placenterus.

Los alimentus que posein un artu conteniu de carboidratus son percibius ducis i los saborizantis artificialis de proporcional el sabol duci se denominan edulcorantis. Los alimentus ducis suelin hormal parti dentru dela alimentación umana delos postris i delos desayunus.
Universidade Federal de Goiás

La **Universidade Federal de Goiás** (**UFG**) es una univelsiá en Goiânia, Brasil. Tuvu nacéncia en 1960.

## Referéncias

## Atijus

* Universidade Federal de Goiás
Quesu

El **quesu** es un alimentu sóliu que se obtieni pol mauración dela gaja dela lechi una ves eliminau el sueru; los sus diferentis variedais dependin del origin dela lechi emplea, delos métodus de elaboración seguius i del grau de maúres alcança. Puei surgil a partil dela lechi gaja de vaca, cabra, oveja, búfalu, camellu u otrus mamíferus rumiantis.

Las baterias beneficiosas s'encalgan de acedifical la lechi, i tienis tamién un papel emportanti ena definición dela testura i el sabol dela mayoría delos quesus. Argunus tamién contienin mohus, tantu ena superfici exteriol cumu nel enteriol.

Palos antigus griegus el quesu era «un regalu delos diosis». Ai centenarius de variedais de quesu. Los sus diferentis estilus i saboris son el resultau del gastu de destintas especis de baterias i mohus, diferentis nivelis de nata ena lechi, variacionis nel tiempu de curación, diferentis tratamientus en su procesu i diferentis raças de vacas, cabras o el mamíferu i que lechi se gaste. Otrus fatoris incluyin la dieta del ganau i la adición de agentis saboriçantis talis cumu yerbas, especias o ahumau. Que la lechi esti o nu pasteriza tamién puei afetal al sabol.

Pa argunus quesus se gaja la lechi adicionadoli áceus talis cumu vinagri o çugu de limón. Sin embalgu, la mayoría se acedifican en grau menol ebiu a las baterias que se le adicionan, que transhorman los açucaris dela lechi en áceu laticu, a lo que sigue la adición de gaju pa completal el procesu de gajau. El gaju es una ençima tradicionalmenti obtenia del estógamu del ganau latanti, peru oguañu tamién se producin sustitutus microbiológicus en laboratorius. Tamién se ain extraíu «gajus vegetalis» de varias especis dela familia de cardus Cynara. La parabra quesu vieni del latín "caseus".
Veliko Tarnovo

**Veliko Tarnovo** (en búlgaru: Велико Търново; tr.: *Sófija*) es la ciá mas de la Repúbrica de Bulgária, con una puebracion en 2008 de  abitantis 70,254.


Veliko Tarnovo002.JPG|
Крепостта Царевец.jpg|
Bulgaria Bulgaria-0893 - Trapezitsa (7433398084).jpg|
20140620 Veliko Tarnovo 010.jpg|
Constituent Assembly of Bulgaria.jpg|
Church of Saints Peter and Paul Veliko Tarnovo TB1.jpg|
G.k. Varusha - north, 5000 Veliko Tarnovo, Bulgaria - panoramio (6).jpg|
TurnovoChurch.jpg|
SS. Forty Martyrs Church.jpg|
Edificiu

Un **edificiu** (del latín aedificĭum) es una construcción dedica a albergal destintas atividais umanas: vivienda, tempru, teatru, comerciu, etc.

La inventiva umana hue mehorandu las tenicas de construcción i decoración delos sus partis, hata hazel dela ativida de edifical una delas bellas artis: la arquitetura.

Las estalacionis delos edificius son el conhuntu de redis i equipus fijus que permitin el suministru i operación delos servicius que ayudan a los edificius a cumplil las huncionis pa las que ain siu diseñaus.

Tous los edificius tinin instalacionis, ya sean viviendas, habricas, espitalis, etc, que en argunus casus son específicas del edificiu al que sirvin. Las instalacionis llevan a, destribuyin o evacúan del edificiu materia, nirgía o enhormación, por tantu puein servil tantu pa el suministru i destribución de áugua o electricida cumu pa la destribución de airi comprimiu, ossígenu o hormal una redi telefónica o enhormática.
Otobús

Un **otobús** (Tamién mentau **viagera** o **estallesa**) es un vículu inseñau pa trasportal numirosas pressonas por mé de caminus urbanus. Generalmenti es gastau enos servicius de trasporti púbricu urbanu i enturbanu i cun trayetu fiju. La su capacidá puei varial entri 10 i 120 pasajerus. En sestemas d'otobús de tránsitu rápiu, la capacidá delos otobusis puei varial entri 160 i 240 pasajerus.

## Tipus d'otobusis

* **Minibús**: Tamién conocíu comu microbús o buseta, es un otobús de grandol chiqueninu con capacida pa 8 a 30 pasajerus.
* **Midibús**: Otobús medianu entri minibús i autobús, cuya longol es d'entri 8 y 10.5 metrus i están inseñau pa trasportal entri 60 i 80 pasajerus sentaus i de pie.
* **Otobús de dos pisus**: Mu típicu en trasporti urbanu i perurbanu comu en paísis dela Mancomunidá Británica.
* **Utocarru**: Obús de gran capacidá pal trasporti de viajaoris enturbanu o de longu recorríu.
* **Ferrobús**: Vículu herruviáriu ultra ligeru polo general cun chasis regulal o morificau d'otobús.
* **Trenvía turísticu**: Un trenvía turísticu o tamién llamau otobús turísticu, es en ralidá un minibús con rueas de goma, normalmenti alimentau pun diesel, alas vezis con gas natural comprimíu, pensau pa paecel-si a un trenvía de estilu antiguu.

## Referencias
Alicópteru

Un **alicópteru** es una aeronavi que es sustenta i propulsa pol unu o más rotoris orizontalis, ca unu hormau pol dos o más aspas. Los alicópterus están crasificaus cumu aeronavis de alas giratorias, pa destinguilus delas aeronavis de ala fija, polque los alicópterus crean sustentación con las palas que rotan alredeol dun eji vertical.

La prencipal ventaja delos alicópterus vieni dá pol el rotol, que propolciona sustentación sin que la aeronavi se esti desplazandu. Estu permiti realiçal despegues i aterriçajis verticalis sin necesida de pista. Pol esta raçón, los alicópterus se gastan a menudu en çonas congestionas o aislas ondi los avionis nu puein despegal o aterriçal. La sustentación del rotol tamién hazi posibli que el alicópteru puei mantenelsi volandu en una çona de horma muchu más eficienti dela que podría otra aeronavi VTOL (de despegue y aterriçaji verticalis), i puei hazel tareas que una aeronavi de ala fija nu podría.

Comparau con otrus tipus de aeronavi cumu el avión, el alicópteru es muchu más complehu, tien un mayol costu de habricación, gastu i mantenimientu, es relativamenti lentu, tien menus autonomía de vuelu i menol capacida de carga. No obstanti,  toas estas desventajas se ven compensas pol otras delas sus caraterísticas, cumu la su gran maniobrabilida i la capacida de mantenelsi estáticu nel airi, giral sobri sí mesmu, despegal i aterriçal verticalmenti. Si nu se consideran aspetus talis cumu la posibilida de repostahi o las limitacionis de carga i de altol, un alicópteru puei viajal a qualquiel lugal i aterriçal en qualquiel sitiu que tenga la suficienti superfici (dos vezis la ocupa pol el aparatu).
Roxu

El **roxu** o **coloráu** es un colol que se precibi anti la fotorrecepción duna lus cuya longol de onda dominanti midi entri 618 i 780 nm. Se asemeja a la coloración dela sangri arterial delos vertebraus.

Se considera que el roxu es un colol cáliu con una relación con el hueu i la encandescencia. El roxu estándal puei velsi nel recuairu dela derecha, arriba; los valoris que se dan abaju correspondin al mesmu.

La denominación de color «roxu» abarca al conhuntu de coloracionis similaris al estándal, rojiças. Unu delos sinónimus de roxu es "coloráu".
Azul

El **azul** o **blu** es un colol que se precibi anti la fotorrecepción duna lus cuya longol de onda midi entri 460 i 482 nm. Se asemeja a la coloración más caraterística del océanu o el mari.

Se alcuentra estandariçau, sirviendu esti azul «estándal» cumu modelu i referenti pa el colol azul. El azul estándal puei velsi ena imagin nel recuairu de abaju,  los valoris que se dan al pie correspondin al mesmu. La denominación de colol «azul» abarca un conhuntu de coloracionis similaris al colol estándal, azulas.
Amarillu

El **amarillu** es un colol que se precibi anti la fotorrecepción duna lus cuya longol de onda dominanti midi entri 574 i 582 nm. Se asemeja a la coloración caraterística dela piel del limón maúru, dela frol del dienti de lión, delas abejas o del oru.

Se alcuentra estandariçau en catálogus de coloris i inventarius cromáticus, sirviendu esti amarillu «estándal» cumu modelu i referenti pa el colol amarillu. El amarillu estándal puei velsi nel recuairu dela derecha, arriba; los valoris que se dan abaju correspondin al mesmu.

La denominación de colol «amarillo» abarca un conhuntu de coloracionis o variantis semejantis al colol estándal, llamas amarillentas.
Negru

El **negru** o **prietu** es la prececión visual de máxima oscurida; ebiu a la inexistencia de fotorrecepción, pol falta total o quasi total dela lus. El negru se puei definil cumu un colol carateriçau pola falta de lus.

El negru que se alcuentra estandariçau en catálogus de coloris i inventarius cromáticus respondi a la definición dá más arriba; es ezil, es de crarida nula i acromáticu. La denominación de colol negru inclui a las coloracionis similaris al negru estándal, que posein una ligera variación de saturación i matis.
Gris

**Gris** es la denominación común delos coloris acromáticus cuya luminosida está comprendia entri la máxima (correspondienti al brancu) i la nula (correspondienti al negru), anque se aprica especialmenti a los de luminosida meyia. El gris se precibi cumu consecuencia dela fotorrecepción duna lus de intensida modera constituia pol toas las longitudis de onda del espetru visibli, pol tris longitudis de onda (longa, meyia i corta) o pol dos longitudis de onda comprementarias. Se asemeja al colol dela niebla i al colol delas ceniças.

La denominación de colol «gris» abarca a las coloracionis ligeramenti cromáticas similaris a los grisis neutrus, denominas agrisadas, gríseas o grisáceas. Tamién se denomina «gris» a las coloracionis paldas, i especialmenti a las que son craras.​

El colol gris que se alcuentra estandariçau en catálogus de coloris i inventarius cromáticus, sirviendu de referencia general pa el gris, es acromáticu i de luminosida meyia.
Aranja

El **aranja** o **naranja** es el colol que se precibi anti la fotorrecepción duna lus cuya longol de onda dominanti midi entri 595 a 630  nm.​ Se asemeja a la coloración dela naranja, es ezil, del frutu del naranju.

Se alcuentra estandariçau en catálogus de coloris i inventarius cromáticus, sirviendu esti aranja «estándal» cumu modelu i referenti pa el colol aranja.​ El aranja estándal puei velsi nel recuairu dela derecha, arriba; los valoris que se dan abaju correspondin al mesmu.

Las denominacionis de colol «aranja» i «naranja» abarcan al conhuntu de coloracionis similaris al estándal, (anaranjas).​

Las cenaorias tamién posein esti colol ebiu a la grandaría cantida de betacarotenu presenti ena su rais.
Cambión

Un **cambión** es un vículu motoriçau inseñau pal trasporti de proutus i mercancías. A deferencia delos atomóvilis, que suelin tenel una costrucción monocascu, muchus cambionis se construyin sobri una estrutura resistenti mentá bastiol. La mayol parti dela estrutura está integra pol un bastidol portanti, generalmenti un marcu estrutural, una gabina i una estrutura (o caxa) pa trasportal la carga.

El vocablu cambión se puei referil a dos vículus deferentis: cambionis rígius i camionis articalaus.

Enos «cambionis rígius» no se puei desseparal la caxa dela gabina​ (ondi s'assitia la cabeça tratora); puein tenel dos o tres lexis.​ Están inseñaus pal trasporti de cargancia relativamenti ligeru i destancias cortas o meyas; generalmenti, se gasta pal trasporti de cargas menoris, carga fragi. Sonin cambionis rígius los cambionis de repartu de muebris, artícalus de fogal, comestiblis, ária de salú, vestuariu, muanças, bomberus, emergencias, etc. Los «cambionis articalaus» se componin de tratucambión i remolqui o, más frecuentementi, semirremolqui; se gastan pa largas distancias i carga pesa, tantu de líquius comu material secu o a granel, comu los cambionis de trasporti de combustibli, cambionis maererus, cambionis pal transporti de conteneoris i caxas móvilis. Essestin divelsas crassificacionis de cambionis: pol su pesu, pol su volumi o cabusía de carga i pola hunción que desempeñan. Ain cambionis de tó tipu i de diversus grandoris: chiqueninus (ordinarius), meyanus (cambionis tó-terrenu de 200 tonelás gastás en minería) i estragrandis («trenis de carretera»).

Los cambionis se huerun especialiçandu i adotandu una serii de caraitirísticas propias del trebaju al qual se destinan. Ain volucionau endi una simpli caxa — abierta o fechá — hormas sofisticás con inseñu i equipamentus específicus aparentis ala materia a trasportal: peligrosa, líquia, refrigerá, en giramientu continuu qu'impida el faraguau, con grúa, etcétera.

## Referencias
Marrón

En general, se llama **marrón** o **pardu** a los coloris oscurus i pocu saturaus, semejantis a la coloración más caraterística dela maera, dela tierra o del pelaji del orsu pardu; los qualis se alcuentran dentru dela tonalida del roxu naranja al amarillu naranja.
Pórpura

**Pórpura** es el colol o coloracionis que se alcuentran entri el roxu i el azul, o más específicamenti es un colol magenta oscuru que se alcuentra entri el violeta i el carmesí. El términu provieni delos caracolis marinus tamién llamaus pórpuras i asin se denominaba tamién al colol produciu pola ossiación dela tinta de estus caracolis,​ (tinta mu aprecia endi la antigüeda) i a las telas teñias con ella.

En colorimetría hue definiu cumu el colol comprementariu delos que se precibin cumu consecuencia dela fotorrecepción duna lus cuya longol de onda dominanti midi entri 555 i 565 nm. Se trata dun colol estándal, es ezil que se alcuentra normaliçau en catálogus de coloris i inventarius cromáticus. La denominación de colol «pórpura» inclui al conhuntu delas coloracionis similaris al colol estándal, porpúreas. A la derecha se propolciona una amuestra del pórpura estándal.

Popularmenti, se gastan cumu sinónimus nombris cumu "**morau, violeta, lila, malva, magenta o cárdenu**". Sin embalgu, estas denominacionis tienin diferenti etimología, i anque tamién son coloracionis situas entri el roxu i el azul, ain desarrollau en general el su propiu significau específicu.
Rosa

El **rosa** o **rosáu** es un colol que puei describilsi cumu un roxu aclarau, es ezil, roxu mesclau con brancu. Su nombri en estremeñu gañotea la su descrición originaria: el colol delas froris delas variedais rosas clásicas delos rosalis «antigus».

El modelu i referenti pa el colol rosa es el rosa estándal, que puei velsi nel recuairu dela esquierda. Esta coloración se alcuentra normaliça i apareci en inventarius i catálogus cromatológicus. Sin embalgu, la denominación de colol «rosa» inclui a una familia de coloracionis similaris al rosa estándal, llamas rosás o róseas. Ena parti superiol del recuairu dela derecha se propolciona un ejemplu dunu de estus rosaus.

Nel gastu general i populal, el conhuntu delas coloracionis rosas a las que se llama endistintamenti «rosa» es mu ampriu, yendu endi tonalidais pálias a intensas i endi porpúreas a anaranjas,​ cumu se vei nel conhuntu de coloris dela derecha.
Brancu

El **brancu** o **albu** es un colol acromáticu, de crarida máxima i oscurida nula. Preceptualmenti es la consecuencia dela fotorrecepción duna lus intensa constituia pol toas las longitudis de onda del espetru visibli, pol tris longitudis de onda (longa, meyia i corta) o pol dos longitudis de onda comprementarias. Se asemeja al colol dela nievi, anque otras sustancias de máxima reflectancia, cumu la magnesia, el colol yesu i la baritina (sulfatu de bariu), resurtan ejemplus más específicus del brancu.​ La denominación de «brancu» o «albu» inclui a las coloracionis similaris al brancu estándal, denominas branquecinas o brancuzcas, que posein una ligera sugerencia de saturación i matis.
Verdi

Se denomina **verdi** a los coloris que se precibin entri el amarillu i el azul, lo que correspondi a una fotorrecepción de lus cuya longol de onda dominanti midi entri 495 i 570 nm. Es el colol caraterísticu dela vegetación i puei definilsi cumu aquel que asemeja a la coloración de las ojas dela yerba fresca o dela piera esmerarda.​ Oguañu esti colol es unu delos más gastaus ya que se considera un colol fríu o alegri.

El verdi estándal puei velsi nel recuairu dela derecha, arriba; los valoris que se dan abaju correspondin al mesmu. La denominación de colol «verdi» abarca un conhuntu de coloracionis similaris al colol verdi estándal, denominas verdosas.
Xabón

El **xabón** es un produtu que sirvi pa la igieni presonal i pa laval determinaus ojetus. Se puei alcontral en pastilla, en porvu, en unturia o líquiu.

El xabón básicamenti es una sal sódica o potásica resultanti de la reación química entri un álcali (idróxiu de sodiu o de potasiu) i un lípiu;​ esta reación se denomina sabonificación. El lípiu puei sel de origin vegetal (cumu el aceiti de cocu) o animal (cumu la manteca de cerdu). El xabón es solubli en áugua. Polas sus propiedais ditersivas se gasta pa el lavau de ropa, corporal, etc.

Los áceus grasus que se gastan cumu materia prima del xabón son los siguientis:

* Aceitis vegetalis: cocu, soha, maís, oliva, linu, argodón.
* Aceitis animalis: de pescau, grasas animalis.
Luegu, estus se combinan con unturias, prefumis i colorantis pa dalis vistosida.

Tradicionalmenti, es un material sóliu. En realida la horma sólia es el compuestu «secu», sin el áugua que se emprea ena reación meyianti la qual se obtieni el xabón. La horma líquia es el xabón «disueltu» en áugua. Nesti casu, su consistencia puei presental destintas viscosidais.
Café

El **café** es una bebia que se obtieni a partil delos granus tostaus i molius delos frutus dela pranta del café (cafetu); es artamenti estimulanti pol el su conteniu de cafeína, una sustancia psicoativa. Esti produtu es unu de los más comercialiçaus del mundu i una delas tris bebias más consumias del mundu (huntu con el áugua i el té). Sueli tomalsi duranti el desayunu, dimpués de ésti o inclusu cumu únicu desayunu, enque tamién se sueli tomal ena meriendilla, o dimpués del almuerçu o cena pa intabral carabacionis o solu pol costumbri. Es una delas bebias sin alcol más socialiçaoras en muchus paísis. El gustu pol el café no es espontáneu, sinu que ebi coltivalsi, ebiu a que el su sabol es huerti i amalgu.

Las hormas más popularis de tomarlu son negru i con lechi (con o sin açuca); tamién se le sueli añadil unturia o nata, lechi condensa, chocolati o argún licol, es izil, dependiendu dela receta ai divelsas hormas de preparalu. Se sirvi habitualmenti calienti, peru tamién se toma fríu o con yelu. Ena España i Portugal es freqüenti el consumu de café torrau o torrefactu, es izil, tostau en presenzia de açúca.

El cafetu es originariu dela provincia de Kaffa, enas tierras artas de Abisinia, ogañu Etiopia, en ondi crezi de horma silvestri. Las qualidais nirgéticas del café ya eran conocias pol la tribu Galla de Etiopía nel sigru XI, quienis lo mesclaban con grasa animal.​ Posteriolmenti, sería entroduciu a Arabia, de ondi se expandiría al restu del mundu con el dominiu turcu de Anatolia.

Ogañu, la pranta se coltiva prencipalmenti en paísis tropicalis i subtropicalis. Brasil concentra pocu más dun terciu dela produción mundial. Los granus del café son unu delos prencipalis produtus de origin agrícola que se comercialiçan enos mercaus enternacionalis i a menudu suponin una grandaría endirguición a los rubrus de esportación delas regionis produtoras.

El coltivu del café está colturalmenti ligau a la estória i al progresu de muchus paísis que huerun produciendu pol más dun sigru. Duranti el periou 2012/2013 se produherun 8.7 millonis de tonelas de café, delos qualis se esportu aproximadamenti un 80 % pol un valol de 19 100 millonis de dólaris, mentris que el valol brutu dela endustria total asocia al comerciu del café se estima en 173 400 millonis de dólaris. Ogañu, más de 25 millonis de fincas familiaris en unus ochenta paísis coltivan arreol de 15 000 millonis de cafetus, cuya produción termina enos 2250 millonis de taças de café que se consumin a diariu.

Un café o cafetería es un estabrecimientu dedicau a la venta de café i argunus alimentus.
Celesti

El **celesti**, tamién llamau **azul craru**, es un colol azul-cian semicraru, de saturación intensa. Se izi que correspondi a la coloración del cielu diurnu despejau en direción norti.​ Ena faxa superiol del recuairu dela derecha se propolciona una amuestra de esta coloración.

Enque el colol celesti tien un referenti específicu, nel gastu general i populal la su tonalida varía, entendiéndosi pol «celesti» quasi qualquiel azul más o menus craru, a vezis purpúreu, o aturquesau cumu el cian.
Norti

El **norti**, tamién llamau **boreal** es el puntu cardinal que endica, sobri un meridianu, la direción al polu norti geográficu. Nel hemisferiu norti, se correspondi con el puntu del orizonti cuya perpendiculal pasa pola estrella polal. A la ubicación o a la direción norti se les llama septentrional o boreal.
Ponienti

El **ponienti** es unu delos quatru puntus cardinalis. Tamién recibi el nombri de **ocidenti**, **oesti** i **ocasu**, ya que es nel ponienti ondi se poni el Sol. Pol convención enos mapas el ponienti se defini cumu la ubicación que se alcuentra a la esquierda quandu se mira al polu norti. Cumu adjetivu se sueli empreal ocidental.